Beurse | Arniston Alive
Ilze Baatjies (foto) is ‘n lid van die kommittee van vrywilligers wat die beursprogram van die Trust bestuur. Ilze het tevore met steun van die Trust haar onderwysgraad met onderskeiding geslaag. Sy gee klas in Rekenaargesteunde Tegnologie by Albert Muyburg Sekondêr in Bredasdorp. Die ander lede van die kommittee is Moija van Zyl en Lizelle Vos.
In 2004, toe die Trust begin het om studente uit die vissersgemeenskap te help om verder te studeer, was daar net drie studente. Vyf jaar later, in 2009, was daar vir die eerste keer meer as tien studente. Teen 2013, met veel meer leerlinge en ook ouer mense uit die gemeenskap wat die waarde van studie besef, was daar meer as twintig studente. Vyf jaar later, in 2019, was daar meer as veertig.
Onder dié groep is daar vandag ‘n mediese dokter, ingenieurs, rekenkundiges, prokureurs, onderwysers, maatskaplike werkers en ‘n stadsbeplanner. Ook elektrisiëns, loodgieters, sweisers, verpleërs, rekenaartechnici, programmeerders, kantoorassistente en ’n verskeidenheid van beroepe in sport, kos, gasvryheid en toerisme.
Onder die eerste studente wat in 2004 en 2005 studeer het, was die slaagsyfer minder as 60%. Soos wat die getal studente toegeneem het, het ook die slaagsyfer verbeter. Sedert 2013 was die slaagsyfer elke jaar meer as 90%. Die getal studente wat gou na afloop van hul studie begin werk styg ook elke jaar.
Sedert 2004 het die Trust beursgeld van meer as R3 miljoen aan studente toegeken.
Die Trust het nie toegang tot ’n groot beleggingsfonds vir die toeken van beurse nie. Die beursgeld is meestal met behulp van skenkings deur ’n klein groepie huiseienaars in Waenhuiskrans byeen gebring. Die afgelope twee jaar steun ook Arniston Wines en die Belgiese winkelgroep Delhaize die Trust se studieprojek.
Om meer te lees oor die Arniston Gemeenskapsontwikkeling Trust, gaan na ons Facebook bladsy.
Beursaansoeke vir 2019 is nou GESLUIT. Maar as jy wil navraag doen en meer inligting verlang kan jy vir ons n e-pos stuur by arnistonbursaries@gmail.com.
Studente van 2019
Die Trust gee beurse vir studente uit die vissersgemeenskap van Waenhuiskrans.
Enige voornemende student wat in Waenhuiskrans woon kan aansoek doen.
Aansoeke vir 2019 is tans gesluit.
Aansoeke vir 2019 is gesluit. Aansoeke vir 2020 maak oop in November 2019.
Indien verdere inligting benodig word rakende beurse kan ‘n epos gestuur word na arnistonbursaries@gmail.com.
Ondersteun die Trust
Indien u graag vir ons wil help met ‘n donasie kan u ‘n direkte kontantbetaling maak na ons bankrekening.
Rekeninghouer: Die Waenhuiskrans / Arniston Gemeenskapsontwikkelingstrust
Bank: Absa (tjekrekening)
Stel Lizelle Vos in kennis van enige donasies by lizellevos@gmail.com
Vir meer inligting kan enige van die Trustees gekontak word.
Kontak die Trust
Tel: (028) 445 9156
Cell: (082) 932 5968
Tel: (021) 425 3218
Cell: (083) 675 0369
Website by The Office